РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 5

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

21 февруари 2018 г.
/сряда – 14,00 часа/

Днес, 21 февруари  2018 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:
ЗАМ. ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА - отсъства

БОРЯНА ДИМИТРОВА  
ДРАГОМИР КОЯДЖИКОВ - отсъства
КРАСИМИР ШЕКЕРДЖИЕВ 

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДВ“, дирекция „Правна“; Румен Митев – началник-отдел „САОД“, дирекция „ИТСС“.

Заседанието на комисията протече при следния дневен ред:
 
1.	Обсъждане на предложения на съдии от цялата страна за промени в ГПК във връзка с решаване на проблемите на неравномерната натовареност между съдилищата.

2.	Обсъждане на състава на работните групи за изменение на Правилата за оценка на натовареността на съдиите /ПОНС/ и на постъпилите предложения за изменението на ПОНС.

3.	Доклад от г-жа Красимира Василева – експертен сътрудник към КСКНСС в изпълнение на решение по протокол № 4/14.02.2018 г., т. 5 за предоставяне на обосновани и остойностени предложения за нови дейности за периода 2019-2021 г., които досега не са предвиждани в бюджета на ВСС във връзка с решение на Комисия „Бюджет и финанси“ към ВСС по протокол № 4/07.02.2018 г., т.1. 

4.	Предложение за определяне на границите и състава на съдебните райони.

5.	Обсъждане на писмо изх. № ВСС-15-344/31.01.2018 г. от главния инспектор в Инспектората към Висшия съдебен съвет относно предоставяне на систематичен и аналитичен отговор за констатирани проблеми в натовареността, установени при извършените от ИВСС проверки в съдилищата през 2016-2017 г.

6.	Писмо изх. № 125/01.02.2018 г. от председателя на Районен съд – Ботевград относно разкриване на 1 /една/ щатна бройка за длъжността „съдия“ в съда.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следната допълнителна точка:

Определяне на представители за участие в работна среща с органите на изпълнителната власт във връзка със заповедното производство.

	ПО ДНЕВНИЯ РЕД: 

1.ОТНОСНО: Обсъждане на предложения на съдии от цялата страна за промени в ГПК във връзка с решаване на проблемите на неравномерната натовареност между съдилищата.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. ВЪЗЛАГА на г-жа Даниела Марчева и г-жа Боряна Димитрова да се запознаят с обобщените предложения за промени в ГПК, направени от съдии от цялата страна, и да извършат преценка по тяхната обоснованост.
1.2 Одобрените предложения по т.1.1. да се внесат за разглеждане в Комисията по правни и институционални въпроси към Пленума на ВСС.

2.ОТНОСНО: Обсъждане на състава на работните групи за изменение на Правилата за оценка на натовареността на съдиите /ПОНС/ и на постъпилите предложения за изменението на ПОНС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1.ВЪЗЛАГА на експертните сътрудници на комисията да систематизират и предоставят за следващо заседание на комисията информация относно чужди системи за натовареност и презентации на проекти, имащи за предмет изработване на норма на натовареност, Анализ на практиката и подходите при оценка на натовареността на магистратите, възприети от страните – членки на Съвета на Европа, както и други относими документи.
	2.2. ВЪЗЛАГА на експертните сътрудници на комисията да обобщят за по-следващото заседание на комисията постъпилите становища от органите на съдебната власт във връзка със СИНС.
	2.3.  ДА СЕ ИЗИСКАТ от Върховен касационен съд – Наказателна колегия, Търговска колегия и Гражданска колегия и от Върховен административен съд налични действащи системи за натовареност и разработени програми и правила за тежест на делата.
	2.4. ДА СЕ ОБСЪДЯТ въпросите свързани с измерването на натовареността на среща с председатели на Окръжни съдилища, която ще се проведе на 28.02.2018г. от 9:30 часа.

3.ОТНОСНО: Доклад от г-жа Красимира Василева – експертен сътрудник към КСКНСС в изпълнение на решение по протокол № 4/14.02.2018 г., т. 5 за предоставяне на обосновани и остойностени предложения за нови дейности за периода 2019-2021 г., които досега не са предвиждани в бюджета на ВСС във връзка с решение на Комисия „Бюджет и финанси“ към ВСС по протокол № 4/07.02.2018 г., т.1.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. ПЛАНИРА извършване на дейности, свързани със създаване на нова съдебна карта, на стойност 50 000 лв. годишно или общо 150 000лв. за периода 2019-2021 г.
	3.2. ИЗПРАЩА решението на Комисия „Бюджет и финанси“ към Пленума на ВСС, по компетентност.

4.ОТНОСНО: Обсъждане на предложение за определяне на границите и състава на съдебните райони във връзка с получено писмо с вх.№ ВСС-1646/08.02.2018г. от ЧСИ Илиана Станчева.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. УВЕДОМЯВА г-жа Илиана Станчева, че с. Падина е включено в съдебния район на РС-гр.Варна.
4.2.	УКАЗВА на административните ръководители на РС-гр.Варна и РС-гр.Девня, че с. Падина е включено в съдебния район на РС-гр.Варна.
4.3.	ПРИЕМА да бъде изготвено предложение за актуалните към момента граници и състав на съдебните райони на Република България.
4.4.	ВЪЗЛАГА  на експертите от отдел „Статистически анализ и обработка на данни“ в дирекция „Информационни технологии и съдебна статистика“ да предложат на комисията проект по т.4.3.

5.ОТНОСНО: Обсъждане на писмо изх. № ВСС-15-344/31.01.2018 г. от главния инспектор в Инспектората към Висшия съдебен съвет относно предоставяне на систематичен и аналитичен отговор за констатирани проблеми в натовареността, установени при извършените от ИВСС проверки в съдилищата през 2016-2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. ПРИЕМА за сведение писмо изх. № ВСС-15-344/31.01.2018 г. от главния инспектор в Инспектората към Висшия съдебен съвет относно предоставяне на систематичен и аналитичен отговор за констатирани проблеми в натовареността, установени при извършените от ИВСС проверки в съдилищата през 2016-2017 г.
5.2. ВНАСЯ писмото по т. 5.1. за разглеждане от Съдийската колегия на Висшия съдебен съвет на заседанието на 27.02.2018 г., предвид повторното непредоставяне на исканата от комисията информация.
5.3. ПРЕДЛАГА на Съдийската колегия да вземе следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ВЪЗЛАГА на главния инспектор в Инспектората към Висшия съдебен съвет да предостави систематичен и аналитичен отговор за констатирани проблеми в натовареността, установени при извършените от ИВСС проверки в съдилищата през 2016-2017 г.

6.ОТНОСНО: Писмо изх. № 125/01.02.2018 г. от председателя на Районен съд – Ботевград относно разкриване на 1 /една/ щатна бройка за длъжността „съдия“ в съда.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. ОТЛАГА разглеждането на отправеното искане за разкриване на 1 /една/ щатна бройка за длъжността „съдия“ в съда до приемане на Годишния анализ за натовареността на съдилищата за 2017г.

7.ОТНОСНО: Определяне на представители за участие в работна среща с органите на изпълнителната власт във връзка със системата на централизирана електронна обработка на заповедните дела.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

7.1. ОПРЕДЕЛЯ от страна на КСКНСС г-жа Даниела Марчева и г-жа Боряна Димитрова за представители за участие в работна среща с органите на изпълнителната власт във връзка със системата на централизирана електронна обработка на заповедните дела.
7.2. ВНАСЯ решението на комисията за разглеждане от Съдийската колегия на Висшия съдебен съвет на заседанието на 27.02.2018 г.
7.3. ПРЕДЛАГА на Съдийската колегия да вземе следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ОПРЕДЕЛЯ от страна на Комисия „Съдебна карта, натовареност и съдебна статистика“ към СК на ВСС г-жа Даниела Марчева и г-жа Боряна Димитрова за представители, които да вземат участие в работна среща с органите на изпълнителната власт във връзка със системата на централизирана електронна обработка на заповедните дела.
2. ПРЕДЛАГА на Съдийската колегия да определи представител/и, от страна на Комисия „Бюджет и финанси“ към Пленума на ВСС …………………………………. който/които да вземе/вземат участие в работна среща с органите на изпълнителната власт във връзка със системата на централизирана електронна обработка на заповедните дела.

ПРЕДСЕДАТЕЛ
						НА КСКНСС:                /п/
ДАНИЕЛА МАРЧЕВА